Kedves Utazók!
Azért írok magyarul, mert magyar emberként magyar szemmel voltam ott. Életemben első alkalommal voltam Olaszországban, ezért nagyon szerettem volna lakni egy olasz lakásban, használni az olasz szobáikat, az olasz konyhákat, az olasz mosdókat, az olasz lépcsőházakat. És mindent, ami tipikus olasz. És ez sikerült. Úgy is éreztem magam, ahogy ott élhettem pár napig, és ez minden kíváncsiságomat és vágyamat betöltötte. Nagyon köszönöm. Hihetetlen tisztaság és rend fogadott, a saját kulccsal még jobban a magaménak éreztem mindent. Elena nagyon nagy tiszteletben tartottad a személyünket, úgy tűnt, mintha nem is lenne ott, pedig ott volt, de olyan csendben, mint egy angyal. Nagyon jókat és nagyokat aludtam nála. Örülök, hogy használhattam az olasz kávéfőzőt és az olasz csészét, és ihattam az olasz kávét. Amikor nálad ittam kávét, olyan finom és különleges volt, hogy azóta csak főtt kávét iszom, a nescafe-t kerülöm, és igyekszem leszokni arról, hogy ízesítsem cukorral és tejjel, mert ha arra gondolok, hogy kávé, akkor Elena konyhája jut eszembe. Nem tudom, hogy miben kellene változtatni, mert minden megfelelő volt, és ha mennék legközelebb, ismét hozzá mennék, de több időre. Köszönök mindent, nagyszerű házigazda. Mindenkinek ajánlom, aki úgy szeretne eltölteni pár napot Olaszországban, mint egy olasz ember.